Google reklamalar(Google Ads) - bu Google tomonidan ishlab chiqarilgan onlayn reklama platformasi bo'lib, undan reklama beruvchilar internet foydalanuvchilariga reklamalar, servis xizmatlari, mahsulot kataloglari va videoroliklar taqdim etishda foydalanishadi. Reklamalar Google Qidiruv(Google Qidiruv tarmog'i) kabi qidiruv tizimlari natijalariga, mobil ilovalarga,videolarga va turli web-saytlarga joylashtiriladi. Ushbu xizmat pay-per-click(PPC) narxlash modeli asosida taklif etiladi

Google reklamalar Alphabet Inc. korparatsiyasining asosiy daromad manbai hisoblanib, u kompaniyaga 2022-yilda US$224.47 milliard qiymatida daromad keltirdi

Tarixi
------

Servisning sobiq logotipi
Google 2000-yilda AdWords-ni ishga tushirgan. Dastlab Google o'zi reklama kampaniyalarini o'rnatgan va boshqargan. Google tez orada kichik biznes va o'z kampaniyalarini boshqarishni istaganlar uchun AdWordsning o'z-o'ziga xizmat ko'rsatish portalini taqdim etdi.

2005 yilda Google "Jumpstart" deb nomlanuvchi reklama kampaniyalarini boshqarish xizmatini ishga tushirdi.

2008-yilda Google oʻquv yurtlari talabalarining oʻquv mashgʻulotlarini o'tkazish uchun Google Onlayn Marketing Challenge platformasini ishga tushirdi. 

2013-yil aprel oyida Google ko'pchilik foydalanuvchilar uchun moʻljallangan kampaniyalarni boshqarish maqsadida AdWords ga yanada yaxshilangan reklama kampaniyalari tizimini qoʻshish haqida eʼlon qildi. Ushbu yaxshilangan kampaniyalar konvertatsiyalar haqidagi aniq hisobotlarni ham o'z ichiga oladigan bo'ldi.

2016-yil iyul oyida Google "Showcase Shopping"(ingl. Xarid ko'rgazmasi) reklamalarini taqdim etdi. Ushbu rekalama formatlari yordamida sotuvchilar o'z mahsulotlari to'g'risida qidiruv natijalariga turli qidiruv so'rovlari va kalit so'zlar bilan bog'liq rasmlar qo'shish imjoniyatiga ega bo'lishdi.

2017-yil oktyabrida, Google AdWords'ning kunlik byudjetini qayta ko'rib chiqib, oldingi 120% dan maksimum 200% gacha etib belgiladi. Ushbu yangilik e'lon qilingan kunning o'zidayoq joriy etildi, bu esa bir qator qidiruv tizimlari bo'yicha mutaxassislarning tanqidiga sabab bo'ldi. Biroq, keyinroq Google bu o‘zgarish faqat 30 kundan kam bo‘lgan qisqa muddatli reklama kampaniyalariga taalluqli bo‘lishini va 30 kundan ortiq davom etadigan reklama kampaniyalari uchun to'longan to'lovlari qaytarilishini ma'lum qildi.

2018-yil 27-iyundan Google o'zining AdWords tizimini qayta nomlab, 2018-yil 24-iyuldan Google Ads sifatida tashkil etilishini e'lon qildi.'lon qildi

Funktsionallik
--------------

Google Ads tizimi qisman cookie-fayllarga va reklama beruvchilar tomonidan taklif etilgan kalit so'zlarga asoslanadi. Google ushbu parametrlardan reklamalarni unga aloqador bo'lgan boshqa veb-sahifalarga joylashtirish uchun foydalanadi. Reklama beruvchilar faqatgina foydalanuvchilar reklamaning ustiga bosib, boshqa sahifalarga yo'naltirilganida to'lovni amalga oshirishadi Reklamalar mahalliy, millatlar yoki xalqaro miqyosda joylashtirilishi mumkin.

Google matnli reklamalarni oʻrtacha qidiruv natijalari Googleda qanday paydo bo'lishiga qarab joylashtiradi. Tasvirli reklamalar esa Interaktiv reklama byurosi (IAB) tomonidan belgilangan bir nechta standartlashtirilgan o'lchamlardan birida bo'lishi mumkin. 2016 yil may oyida Google yanada kengaytirilgan matnli reklamalar xizmatini e'lon qildi, bu esa reklamaga 23% ko'proq matn joylashtirishga imkon beradi. 

Reklama beruvchi tashkilotlar Google qidiruv tizimidan tashqari, Googlening o'zaro hamkor tarmoqlarida ham oʻz reklamalarini joylashtirish imkoniyatiga ega. Bunda ushbu tarmoq aʼzolari daromadning bir qismini olishadi.

Boshqa tashqi qidiruv tizimi marketing agentliklari va konsultantlardan farqli ravishda, Google o'zining akkount menejerlari jamoasiga ega. 

### Narxi

Har safar foydalanuvchi Google’da qidiruv amalga oshirganda, Google Ads real vaqt rejimida kuzatuv o‘tkazib, qidiruv natijalari sahifasida qaysi qidiruv e’lonlari namoyish etilishini hamda reklamaning joylashuv o‘rnini aniqlaydi. Shunday qilib, Google Ads kampaniyasining narxi turli omillarga, jumladan, reklama beruvchining har bir reklama bosilishiga to'lamoqchi bo'lgan maksimum mablag'iga va reklamaning sifat ko'rsatkichiga(uning dolzarbligi, ko'rish chastotasi va reklama kengaytmalariga) bog'liq hisoblanadi.

Texnologiya
-----------

AdWords tizimi dastlab MySQL ma'lumotlar bazasining ustiga qurilgan edi. Tizim ishga tushirilgandan so'ng, uning o'rniga Oracle-dan foydalanishga qaror qilindi, ammo ushbu tizim ancha sekin ishlay boshlaganidan so'ng MySQL-ga qaytishdi. Oxir-oqibat, Google reklama biznesi uchun Google F1 deb nomlanuvchi maxsus Relational(O'zaro bog'langan) ma'lumotlar bazasini boshqarish tizimi(ingl. RDBMS) ni ishlab chiqdi. Interfeys elektron jadvallarni tahrirlash, qidiruv hisobotlari va konversiya ko'rsatkichlari to'grisida ma'lumotlarni taqdim etadi. 

*

Adabiyotlar
-----------

*